244 



som bestemte, at de, for hvilke man ikke tør angive et 

 sandsynligt Hjem, ere meget faa, og de Tilfælde, i hvilke 

 man ikke engang kan angive den Verdensdel, fra hvilken 

 de stamme, rene Undtagelser. Historien har stillet sine 

 arkæologiske og kulturhistoriske Fund til Raadighed for 

 at supplere eller støtte Floristernes Undersøgelser, den 

 sammenlignende Sprogvidenskab har leveret sine Bidrag 

 til Spørgsmaalenes Besvarelse, og løsrevne og tilfældige 

 Bemærkninger hos de gamle Forfattere have pludselig 

 faaet Betydning i denne Sammenhæng som vigtige 

 Vejledere; Pyramider og andre Oldtidslevninger, møj- 

 sommelig hentede Urter fra Nutidens næppe betraadte 

 Skove og Stepper, Flodbredder og høje Bjerge, dertil 

 fine og snilde Sprogsammenstillinger bringe Dag for Dag 

 nyt Udbytte, ny Samstemning med det allerede vundne, 

 en Rigdom, hvoraf Videnskaben har Raad til at vrage 

 og vælge. Kommer en Mystifax med underlige Pyramide - 

 fund, eller en rejsende, hvis livlige Visioner vække Tvivl 

 om hans Paalidelighed , saa afklædes han, slaaende og 

 sikkert, ligesindede til Exempel og Forskrækkelse og 

 lettroende til Advarsel mod mislig Omgang med For- 

 standen og de fem Sandser. Af det saaledes fremkomne 

 hidsættes følgende med Hensyn til de vigtigste Kornsorters 

 rimelige Hjem. 



Vi skulle først nævne Rugen. — Der er ikke mange 

 Kulturplanter, som mere end denne dyrkes i en afsluttet, 

 ja afrundet Voksekreds; og kunde man nøjes med at 

 slutte alene heraf og henføre Rugens Hjem til Midten 

 af denne Kreds, saa vilde man herved ogsaa noget nær 

 træffe det Udgangspunkt, som alle de særlige Under- 

 søgelser lede til: de tyrkiske og østerrig-ungarske 



